text: Lors dois haster, se il est tart,
   De faire erra ment la cuirié.
   Puis le cuevre tant que chergié
   Soit la venoison et trossée.
   Puis soit la bouele ostée
   En sus, car il en est mestier,
   Et deslie les levriers.
   Fai chascun une verge prendre
   Pour les chiens de hustin deffendre
   Et les fait touz mangier emsamble,
   Et, ausi tost que il te samble
   Que il auront mangié assez,
   Si soies moult bien avisez:
   A celi qui tient ta bouele
   Dois-tu crier: apele: apele.
   Le cuir trouse derriere toi.
   N’est pas mervoille se t’as soi:
   Se li vins si est en barils
   Bien est resons qu'il soit béus,
   Et, si tost que béu aurez,
   Dessus les chevax monterez
   Et lors devez prise corner,
   Ce n'i doit on mie oblier.
   PageV01P026
   Et, quant de l'ostel seroiz près,
   Si soiez de corner engrés
   Deux menées; cil qui t'oïront
   Et lie et joiant en seront.
  